CELEX: 62011TB0531
Language: hu
Date: 2012-06-21 00:00:00
Title: T-531/11. sz. ügy: A Törvényszék 2012. június 21-i végzése — Hamász kontra Tanács ( „Megsemmisítés iránti kereset — A terrorizmus leküzdése érdekében hozott korlátozó intézkedések — Perfüggőség” )

18.8.2012   
            
            
               HU
            
            
               Az Európai Unió Hivatalos Lapja
            
            
               C 250/14
            
         A Törvényszék 2012. június 21-i végzése — Hamász kontra Tanács
   (T-531/11. sz. ügy) (1)
   
   (Megsemmisítés iránti kereset - A terrorizmus leküzdése érdekében hozott korlátozó intézkedések - Perfüggőség)
   2012/C 250/27
   Az eljárás nyelve: francia
   
      Felek
   
   
      Felperes: Hamász (Damaszkusz, Szíria és Gáza, a Gázai övezet területe) (képviselő: L. Glock ügyvéd)
   
      Alperes: az Európai Unió Tanácsa (képviselők: kezdetben R. Szostak és G. Marhic, később B. Driessen és G. Étienne meghatalmazottak)
   
      Az ügy tárgya
   
   Kezdetben a terrorizmus leküzdése érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról, valamint a 610/2010/EU és a 83/2011/EU végrehajtási rendeletek hatályon kívül helyezéséről szóló, 2011. július 18-i 687/2011/EU tanácsi végrehajtási rendelet (HL L 188, 2. o.) és a terrorizmus leküzdésére vonatkozó különös intézkedések alkalmazásáról szóló 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listájának naprakésszé tételéről szóló, 2011. július 18-i 2011/430/KKBP tanácsi határozat (HL L 188, 47. o.) megsemmisítése iránti kereset, amennyiben a felperes szervezet neve továbbra is szerepel azon személyek, csoportok és szervezetek listáján, akikre, illetve amelyekre a pénzeszközöknek és gazdasági erőforrásoknak a terrorizmus elleni küzdelem keretében előírt befagyasztása alkalmazandó.
   
      A végzés rendelkező része
   
   
               1.
            
            
               A Törvényszék a keresetet mint nyilvánvalóan elfogadhatatlant elutasítja.
            
         
               2.
            
            
               Az Európai Bizottság beavatkozási kérelméről nem szükséges határozni.
            
         
               3.
            
            
               A Hamász viseli a saját költségeit, valamint az Európai Unió Tanácsa részéről felmerült költségeket.
            
         
      (1)  HL C 126., 2012.4.28.